Registrul de nașteri din 
Botoșani, la 15 ianuarie 1850 
și Certificatul de deces al 
lui Mihai Eminescu. FOTO- 
DOCUMENTE via Arhivele 
Nationale ale României 


Arhivel 


e Naționale ale României au publicat de ziua oficială a lui 
Eminescu o fotocopie a Registrul nr. 81/1850 din Colecţia de 
stare civilă a orașului Botoșani, unde, la a treia rubrică, se 
consemnează nașterea lui Mihail, fiul lui Gheorghe și al 
Ralucăi Iminovici, din categoria socială a proprietarilor, la 
data de 15 ianuarie (stil vechi). Același registru consemnează 
și data botezului, pe 21 ianuarie. În general copiii se 
botează cât mai aproape de 40 de zile de la data nașterii. Mai 
mulți eminescologi afirmă că data de naștere reală a lui Mihai 
Eminescu este 20 decembrie 1849.Memorialul Ipotești: notează 
1849, dec.20. Dată prezumtivă a naşterii lui Mihai Eminescu, 
trecută de poetul însuşi în registrul — album al Junimii. Este 
susţinută şi de Matei, fratele cel mai mic al poetului, ca 
fiind scrisă de către tatăl lor pe o veche psaltire. Fără 
acoperire documentară, data nu a fost acceptată de istoria 
literară. * 1849, dec.24. Alta dată prezumtivá a naşterii lui 
Mihai Eminescu, comunicată de Aglaia, sora poetului. + 1850, 
ian.15. Se naşte la Botoşani Mihai, al şaptelea copil al 
familiei Eminovici. Data, consemnată în Registrul de naşteri 
şi botezuri pe anul 1850 al oraşului Botoşani, este singura cu 
acoperire documentară. 


Publicăm mai jos documentul însoţit și de sinistrul act al 
decesului: 


Nr. curgătoriu: 

Trii (3) 

Data nașterii: 

ziua cincisprezece, 

luna ghenari 

Data botezului: 

ziua douăzeci și una, 

luna ghenari 

Secsul: 

fiu 

Numele carele s-au dat pruncului la botez: 

Mihail 

Numele și pronumele, starea sau meseria părinţilor pruncului: 
D. Ghiorghi Iminovici, căminar, cu soţia sa Raluca, 
proprietari 

Politiea sau satul unde s-au născut pruncul: 

În orașul Botoșani 


Numele și prenumele nașului sau a nasii: 

D. Vasile Iorascu, stolnic 

Iscăliturile: a preotului, a nașului și a părinţilor: 

Ioan Ikonom, Vasile Iorașcu stolnic au fost nas, G. Iminovici 
cam<ina>r, Raluca Iminovici, cam<ina>re 

